Падтрымлівае цікавыя ідэі і напрацоўкі свайго калегі і малады спецыяліст Дзмітрый Айвазоўскі, які ў гэтым годзе пачаў выкладаць у школе мастацтваў. Таленавітыя мастакі адразу знайшлі ўзаемаразуменне, падтрымліваюць творчыя ідэі адзін аднаго, разам ствараюць цікавыя работы і нават выкладаюць сумесна некаторыя заняткі. Гэта і нядзіўна, ім ёсць чаму навучыцца адзін у аднаго. Мастакі пішуць прыгожыя карціны, ствараюць керамічныя і гліняныя шэдэўры, а галоўнае маюць жаданне тварыць і перадаваць назапашаны вопыт і веды сваім выхаванцам.